**Κόνιτσα 13/07/2023**

**ΔΕΛΤΙΟ ΤΥΠΟΥ**

**Η ΜΕΙΚΤΗ ΧΟΡΩΔΙΑ ΔΗΜΟΥ ΚΟΝΙΤΣΑΣ ΣΤΗΝ ΑΛΕΞΑΝΔΡΟΥΠΟΛΗ**

Τη Δευτέρα 10 Ιουλίου 2023, μετά από πρόσκληση του Καλλιτεχνικού Ομίλου Αλεξανδρούπολης στο πλαίσιο της Ναυτικής Εβδομάδας που διοργάνωσε ο Δήμος Αλεξανδρούπολης, η Μεικτή Τετράφωνη Χορωδία του Δήμου Κόνιτσας, με μαέστρο τον καλλιτεχνικό διευθυντή της Μουσικής Σχολής Δήμου Κόνιτσας κ. Γιάννη Γαλίτη, συμμετείχε σε ένα υπέροχο «Μουσικό Πανόραμα».

Στην ξεχωριστή αυτή συνάντηση στην Αλεξανδρούπολη συμμετέχοντες ήταν εκτός από την Χορωδία του Δήμου Κόνιτσας, οι χορωδίες μικρού Σουλίου – Οφρυνίου και ο Καλλιτεχνικός Όμιλος Αλεξανδρούπολης.

Η Χορωδία μας έδωσε τον καλύτερο της εαυτό. Εκπροσώπησε επάξια την Κόνιτσα και απέσπασε θερμό χειροκρότημα και τις καλύτερες κριτικές από το κοινό.

Θερμά συγχαρητήρια στον Δήμο Αλεξανδρούπολης για την εξαιρετική εκδήλωση, αλλά και στα μέλη της Χορωδίας μας, τον μαέστρο και τους μουσικούς μας για την εντυπωσιακή παρουσίαση του προγράμματος τους.

Από το Γραφείο Δημάρχου